იცუკუსიმას ტაძარი - ვიკიპედია

# იცუკუსიმას ტაძარი

### ვიკიპედიიდან

იცუკუშიმას ტაძრის ტორი - ადგილის ყველაზე ცნობილი ღირშესანიშნაობა წყალზე ტივტივის შთაბეჭდილებას ტოვებს.
საკეს კასრები ტაძრის ერთ-ერთ "მოტივტივე" ნაგებობაში.

იცუკუშიმას ტაძარი (იაპ. 厳島神社) — შინტოს აკლდამა იცუკუშიმას კუნძულზე ქალაქ ჰაცუკაიჩიში, ჰიროსიმას პრეფექტურა, იაპონია. იუნესკოს მსოფლიო კულტურული მემკვიდრეობის ძეგლთა სიაში. იაპონიის მთავრობის მიერ გამოცხადებულია ეროვნულ საგანძურად.

ტაძარი მე-6 საუკუნეში იღებს დასაბამს, ხოლო დრევანდელი ფორმით 1168 წლიდან მოდის, როდესაც მისთვის თანხა დიდგვაროვანმა ტაირა ნო კიომორიმ გაიღო. აკლდამის მშენებლობა, რომელიც უბეზე ჯებირების მსგავსი სტრუქტურებისგან შედგება, გამოწვეული იყო კუნძულის წმინდა ადგილად შერაცხვით. უბრალო ხალხს ამ კუნძულზე ფეხის დადგმის უფლება არ ჰქონდათ და შესაბამისად ნავით უნდა მიეცურათ ჭიშკრის გავლით, რომელიც წყალზე მოტივტივეს შთაბეჭდილებას ტოვებს.

ცუკუშიმას ტაძრის დრამატული ჭიშკარი - ტორი - იაპონიის ერთ-ერთი ყველაზე პოპულარულის ტურისტული სანახაობაა, ხოლო ხედი ჭიშკარზე კუნძულის მთა მისენის წინ კი იაპონიის სამ უმთავრესთა შორის ითვლება. ჭიშკარი აქ 1168 წლიდან არსებობს, თუმცა ამჟამინდელი 1875 წლით თარიღდება. კამფორის ხისგან დამზადებული ჭიშკარი 16 მეტრია სიმაღლეში და ოთხ ფეხზე დგას დამატებითი სიმაგრისთვის. ჭიშკარი მცურავის შთაბეჭდილებას მხოლოდ მოქცევის პერიოდში ტოვებს. მიქცევისას მხოლოდ შლამი რჩება და მასთან ფეხით მისვლაც არის შესაძლებელი.

ტაძრის სიწმინდის დაცვა იმდენად მნიშვნელოვანი იყო, რომ 1878 წლამდე მის ტერიტორიაზე მშობიარობა ან გარდაცვალება აკრძალული იყო. დღემდე დაკრძალვა კუნძულზე აკრძალულია. 2004 წლის 5 სექტემბერს ტაძარი მნიშვნელოვნად დააზიანა ტაიფუნმა. სახურავი და ჯებირები ნაწილობრივ განადგურდა, რის გამოც ტაძარი დროებით დაიხურა. თუმცა ამჟამად ის უკვე გახსნილია მნახველთათვის, აღდგენითი სამუშაოები კვლავაც მიმდინარეობს. ტრადიციისამებრ მნახველები ჭიშკრის საყრდნების ღრიჭოებში ხურდა ფულს დებენ და სურვილს იფიქრებენ.

## [რედაქტირება] გალერეა

აკლდამის ნაგებობებიც წყალზეა აშენებული. | ტაძრის ტორი ახლოდან | ტორი მიქცევისას, ტაძრიდან.

Retrieved from "http://ka.wikipedia.org../../../%E1%83%98/%E1%83%AA/%E1%83%A3/%E1%83%98%E1%83%AA%E1%83%A3%E1%83%99%E1%83%A3%E1%83%A1%E1%83%98%E1%83%9B%E1%83%90%E1%83%A1_%E1%83%A2%E1%83%90%E1%83%AB%E1%83%90%E1%83%A0%E1%83%98.html"

კატეგორიები: იაპონიის ტაძრები | შინტოს აკლდამები | მსოფლიო კულტურული მემკვიდრეობის ძეგლები

##### Views

- სტატია
- განხილვა
- მიმდინარე შესწორება

##### ძიება

##### სხვა ენებზე

- العربية
- Česky
- Deutsch
- English
- Suomi
- Français
- Bahasa Indonesia
- Italiano
- 日本語
- 한국어
- Polski
- Svenska
- ไทย
- Türkçe
- Українська
- 中文
- Bân-lâm-gú